# Tilsynsrapport: SMOKA I/S.

Center for Miljøbeskyttelse har d. 8. oktober 2018 været på tilsyn:

|  |  |
| --- | --- |
| Virksomhed: | SMOKA I/S |
| Adresse: | U-Vej 7, 2300 Kbh. S |
| CVR nr. / P nr. | 35433433 / 1019999536 (U-Vej 7) & 1021235089 (P-Vej 7) |
| Deltagere: | Bente Tange Kallesen, SMOKA I/S  Dunja Strange, SMOKA I/S  Kurt Strøm, SMOKA I/S  Lars Klinge, Center for Miljøbeskyttelse  Lisa Bizzarro, Center for Miljøbeskyttelse |
| Virksomheden er: | Omfattet af Godkendelsesbekendtgørelsen og Standardbekendtgørelsen |
| Tilsynet blev foretaget som: | Varslet |
| Formålet med tilsynet var at: | Gennemgå virksomhedens miljøforhold og vilkår i miljøgodkendelsen |
| Jordforurening: | Der blev ikke observeret ny jordforurening på tilsynet |
| Resultat af seneste egenkontrol: | Ingen bemærkninger |
| Konklusion på tilsynet: | Tilsynet gav ikke anledning til bemærkninger |

**Offentliggørelse af tilsynsrapporten**

Denne rapport offentliggøres jf. § 12 i tilsynsbekendtgørelsen[[1]](#footnote-1) senest 4 måneder efter tilsynsbesøget har fundet sted. Offentliggørelsen sker via Danmarks Miljø Administration (DMA) på <https://dma.mst.dk/> .

**Brugerbetaling på miljøområdet**Der vil en gang årligt blive opkrævet gebyr for tilsyn, sagsbehandling m.v. Opkrævninger sker ved udgangen af november måned og dækker over perioden 1. november til 31. oktober. Center for Miljøbeskyttelses afgørelse om fastsættelse af gebyr kan ikke påklages[[2]](#footnote-2).

**Miljørisikovurdering af virksomheden**   
Virksomheden skal vurderes efter den nye bekendtgørelse om miljøtilsyn[[3]](#footnote-3), hvor der stilles krav om vurdering af tilsynspligtige virksomheder på baggrund af virksomhedens miljøarbejde, regelefterlevelse og potentiel miljøforurening. Miljørisikovurderingen ligger til grund for bestemmelse af den fremtidige tilsynsfrekvens.

Med venlig hilsen

Lars Klinge og Lisa Bizzarro

Miljøsagsbehandlere,

Center for Miljøbeskyttelse.

**Gennemgang af vilkår**

| **VILKÅR** | **OK?** | **BEMÆRKNINGER** |
| --- | --- | --- |
| **1. Generelt** |  |  |
| 1. Ved ophør af virksomhedens drift skal virksomheden træffe de nødvendige foranstaltninger for at undgå forureningsfare og for at efterlade stedet i tilfredsstillende tilstand. En redegørelse for disse foranstaltninger skal fremsendes til tilsynsmyndigheden senest 3 måneder, før driften ophører. | - | Ikke relevant ved tilsynet |
| 1. Oprydning på arealet efter ophør af virksomheden skal være afsluttet senest 3 måneder efter driftens ophør. | - | Ikke relevant ved tilsynet |
| 1. Ved udlejning eller hel eller delvis overdragelse til andre af drift, grund eller udstyr skal Center for Miljøbeskyttelse orienteres senest en uge før udlejning/overdragelse finder sted. | - | Ikke relevant ved tilsynet |
| 1. Virksomheden skal senest 3 måneder efter modtagelsen af denne miljøgodkendelse redegøre for, at oplag, farligt affald og kloaksystemer er passende sikret mod sandsynlige skader som følge af orkan eller andre voldsomme meteorologiske fænomener, herunder at store regnvandsmængder kan bortledes, inden de forårsager omfattende skader. | OK | Fremsendt 9. oktober 2018 pr. mail.  Der er udarbejdet en instruks til forebyggelse af miljøuheld på pladsen i tilfælde af storm og stormflod. |
| **2. Indretning og drift** |  |  |
| 1. Virksomheden skal altid være bemandet, når den er åben for aflevering af farligt affald. | OK |  |
| 1. Uden for arbejdstid skal alle oplag af farligt affald være utilgængelige for uvedkommende ved indhegning af aktiviteterne med et minimum 1,8 meter højt hegn med aflåste porte eller ved aflåsning af relevante bygninger og containere. | OK |  |
| 1. Virksomheden skal have nedskrevne driftsinstrukser og -procedurer vedrørende:    1. Modtagelse, oplagring, omlastning, omemballering og/eller sortering af farligt affald, herunder sikkerhedsforanstaltninger i forbindelse hermed.    2. Betjening af de enkelte anlæg, pumper mv.    3. Procedurer for rengøring af emballage, køretøjer, tanke, andet udstyr, befæstede arealer samt tankgårde, sumpe, brønde og evt. andre opsamlingssteder.    4. Virksomhedens egenkontrol.    5. Procedurer i forbindelse med driftsforstyrrelser og uheld.    6. Instrukser og procedurer skal fremsendes til tilsynsmyndighedens efter anmodning.    7. Instrukser og procedurer skal være tilgængelige for personalet. | OK | Driftsinstrukser og procedurer blev fremvist ved tilsynet.  Nogle driftsinstrukser og procedurer er udformet som flowdiagrammer med et meget anvendeligt layout, der gør det let at huske driftsinstrukser og procedurer. |
| *Modtagelse og oplagring af farligt affald* |  |  |
| 1. Ved modtagelsen af farligt affald skal virksomheden straks kontrollere og vurdere emballeringen, oplysninger om affaldets klassificering og art samt eventuel deklarering og mærkning af affaldet. Hvis virksomheden vurderer, at oplysningerne er utilstrækkelige, skal den umiddelbart, indhente de nødvendige oplysninger. | OK | Indgår som en det af proceduren for ordremodtagelse / fragtbrevskontrol. |
| 1. Hvis virksomheden modtager farligt affald, der ikke er omfattet af virksomhedens miljøgodkendelse, jf. vilkår 11, og som det ikke umiddelbart er muligt at henvise til en anden modtagevirksomhed, skal affaldet placeres i et særskilt oplagsområde, der er adskilt fra de øvrige oplag. Virksomheden skal herefter hurtigst muligt kontakte tilsynsmyndigheden om affaldet. | OK | Der modtages ikke farligt affald, der ikke er miljøgodkendelse til. Hvis der skulle dukke noget op, opdages det i modtagekontrollen og det er altid muligt at henvise til en godkendt modtagevirksomhed. |
| 1. Når virksomheden modtager affald fra genbrugspladserne betegnet som ”ukendt affald” (type Z, jf. Tabel 1), skal det pakkes efter SMOKAs vejledning for den type affald. | OK |  |
| 1. Virksomheden må modtage og opbevare alle arter og fraktioner af farligt affald jf. affaldsklassifikation af farligt affald i Tabel 1, bortset fra ADR-klasse 1 (Eksplosivt affald – gælder ikke druknet fyrværkeri), klasse 6.2 (Smittefarligt vævsaffald) og klasse 7 (Radioaktivt affald - gælder ikke røgalarmer). Opbevaring skal ske i henhold til Tabel 1.   Tabel 1: Affaldsfraktioner der modtages på virksomheden samt beskrivelse af opbevaringsform. Klassifikation i hht. Fortums sorteringsvejledning:  http://Fortum.studio.crasman.fi/file/dl/i/0VWiMQ/abO6DRQDCEaqpHmXe2NtcQ/Sorteringsvejledning.pdf   |  |  | | --- | --- | | **Farlig(e) affaldsfraktion(er).** | **Opbevaringsform** | | **A** Mineralolieaffald | Lagertank i lukket tankgård | | **B** Organiske kemikalier | Tætte lukkede beholdere på tæt belægning[[4]](#footnote-4) | | **C** Flydende energiholdig  Organiske kemikalier | Container med låg placeret på tæt belægning | | **H** Øvrige organiske kemikalier | Container med låg placeret på tæt belægning | | **H2** Malingsaffald | Container med låg placeret på tæt belægning | | **K** Kviksølvholdigt affald | Tætte lukkede beholdere på tæt belægning | | **O** Oxiderende eller reaktive stoffer | Tætte lukkede beholdere på tæt belægning | | **T** Pesticid affald | Tætte lukkede beholdere på tæt belægning | | **X** Uorganiske stoffer | Tætte lukkede beholdere på tæt belægning | | **Z** Andet farligt affald  (bl.a. ukendt affald) | Tætte lukkede beholdere på tæt belægning | | Affald af elektrisk og elektronisk udstyr | Under tag | | Trykflasker | Påkørselssikret | | Byggeaffald | Container på tæt belægning | | Klinisk risikoaffald og medicinrester | Særskilt under lås, så det er utilgængeligt for uvedkommende | | Akkumulatorer og batterier | Lukkede syrefaste beholdere under tag | | OK |  |
| 1. Oplagsområder til farligt affald skal være indrettet og afmærket, således at det enkelte område er tydeligt afgrænset, og så det klart fremgår, hvor de forskellige affaldsarter og -fraktioner skal opbevares. | OK | Der er blevet opsat ny skiltning for, hvor modtaget affald skal placeres. |
| 1. Oplag af farlige affaldsarter og -fraktioner, der ved sammenblanding kan medføre en fysisk/kemisk reaktion, som kan udgøre en miljø- eller sundhedsmæssig risiko, skal ske således, at sammenblanding ikke er mulig. Spild fra stoffer, der kan reagere med andre f.eks. oxiderende stoffer skal opsamles i separat spildbakke/sump.   Emballeret farligt affald skal placeres, således at den enkelte emballage kan inspiceres, og således, at der ikke er risiko for, at emballagerne vælter. Ved stabling af emballager må der ikke være risiko for, at de nederste emballager lider overlast. | OK | Oplag af H2-affald, malingsrester, hvori der har været opstået brand, er blevet placeret på virksomhedens areal mod syd, for at mindske muligheden for brandudbredelse i tilfælde af brand. |
| 1. Alle emballager til farligt affald skal være egnede til opbevaring af den pågældende affaldsart eller -fraktion og forsynede med tydelig mærkning. | OK |  |
| 1. Flydende og støvende farligt affald skal opbevares i tætte, lukkede emballager, der er modstandsdygtige over for det affald, der opbevares i emballagen. | OK |  |
| *Oplag af specifikke affaldsarter eller -fraktioner* |  |  |
| 1. Giftigt og meget (akut) giftigt affald samt medicinrester skal opbevares forsvarligt i særskilt og aflåst skab, container eller rum forsynet med advarselsskilt. | OK |  |
| 1. Klinisk risikoaffald skal opbevares særskilt under lås. | OK | Klinisk risikoaffald opbevares særskilt i egnede de beholdere, som affaldet modtages i. |
| 1. Akkumulatorer og batterier skal opbevares i tætte syrefaste beholdere. Beholderne skal være lukkede eller opbevares overdækket. | OK |  |
| 1. Helt eller delvist knuste kviksølvholdige lyskilder samt kviksølvholdigt glas eller pulver skal opbevares i tætte lukkede emballager. | OK |  |
| 1. Asbeststøv, støvende asbestholdigt affald, filtre og lignende samt asbestholdigt affald, der kan støve, som f.eks. bløde lofts- og vægplader og ødelagte plader med cementbundne asbestfibre, skal i befugtet tilstand opbevares i egnet, lukket, tæt emballage, der er mærket med oplysning om, at den indeholder asbest. | OK | Virksomheden modtager ikke længere letstøvende asbestaffald. SMOKA henviser i stedet transportører direkte til AV Miljø. |
| *Stationære tankanlæg samt øvrige faste rør og slanger* |  |  |
| 1. Stationære tankanlæg[[5]](#footnote-5) til opbevaring af farligt affald skal:  * være tætte og i god vedligeholdelsesstand. * være forsynet med overfyldningsalarm, der som minimum markerer, når tanken er 90 % fuld. Alarmen skal kunne registreres fra påfyldningsstedet. * være korrosionsbeskyttet indvendigt eller opbygget af materialer, der er resistente over for den type affald, de anvendes til, og over for eventuelt kondensvand. * sikres mod påkørsel. * Eventuelle utætheder skal udbedres straks efter, at de er konstateret. * Tankene skal være udformet som lukkede beholdere med fast tag, og de skal være hævet over underlaget, så inspektion af bunden er muligt. * Dobbeltvæggede tanke skal være tilsluttet et trykovervågningssystem for lækager. * Påfyldningsrør på tankene skal være afsluttet med hætte eller dæksel. Rør og slanger til påfyldning og aftapning skal være placeret og udformet således, at de er tomme, når der ikke transporteres farligt affald i dem. * Tanke, der anvendes til farligt affald, skal være udstyret med tryk/vacuum ventil. Hvis tankanlægget er placeret i en bygning, skal åndingsluft fra tanken føres via et udluftningsrør til det fri og mindst 1 meter over tagryg på det tag, hvor afkastet er placeret. * Udendørs tanke skal enten males, således at tankoverfladen har en samlet strålevarmerefleksionskoefficient på mindst 70 %, eller isoleres, således at samme effekt opnås med hensyn til reduktion af temperaturafhængige emissioner fra tanken. * Tankanlæg skal være placeret i tætte tankgårde uden afløb eller med afspærringsventil, hvor volumenet af den største tank maksimalt udgør 90 % af tankgårdens opsamlingskapacitet. | OK | Trykprøvning af rør sker årligt, senest oktober 2018.  Virksomheden har ingen dobbeltvæggede tanke p.t.  Tankanlæggene er omgivet af tankgårde og er sikret mod påkørsel.  Frekvenser for eftersyn mm. Er indskrevet digitalt i en vedligeholdelsesplan, der giver kalendernotifikationer. |
| 1. Godkendelsesmyndigheden kan på baggrund af en konkret vurdering af det farlige affalds egenskaber (eksempelvis sammensætning, damptryk og lugt) kræve, at der etableres kulfilter på bestemte tanke. | - | Ikke relevant ved tilsynet. |
| 1. Øvrige faste rørsystemer og slanger, som anvendes til farligt affald, skal være tætte, i god vedligeholdelsestilstand og korrosionsbeskyttet indvendigt eller opbygget af materialer, der er resistente over for den type affald, de anvendes til, og over for eventuelt kondensvand. | OK | Vedligeholdelsesplan følges. |
| 1. Inden ibrugtagning af stationære tankanlæg og øvrige faste rørsystemer og slanger til farligt affald skal dokumentation for anlæggenes, rørenes og slangernes tæthed fremsendes til tilsynsmyndigheden. | - | Ikke relevant ved tilsynet. |
| 1. Godkendelsesmyndigheden kan på baggrund af en vurdering af det enkelte tankanlægs tilstand fastsætte individuelle sløjfningsterminer for specifikke tankanlæg eller dele heraf. | - | Ikke relevant ved tilsynet. |
| 1. Alle rør til farligt affald, som er under plads- eller gulvniveau, skal være ført i en rørgrav, der giver mulighed for inspektion af rørene. | - | Alle rørføringer til farligt affald er etableret overjordisk. |
| *Omlastning, omemballering og sortering af farligt affald* |  |  |
| 1. Omlastning, omemballering og sortering af farligt affald må kun foregå på en tæt belægning, der er uigennemtrængeligt for de forurenende stoffer, som findes i det farlige affald. | OK | Flydende affald omlastes i bygninger med tæt belægning og hvor der er afløb til opsamlingsgruber. |
| 1. Påfyldning af og aftapning fra tankanlæg med farligt affald skal foregå under overvågning. Pumpning af farligt affald fra virksomhedens tankanlæg til nabovirksomhedens lagertank skal foregå under overvågning af en medarbejder eller person, der er instrueret hertil. | OK | Kunne ikke kontrolleres ved tilsynet, da der ikke forgik pumpning af affald. |
| 1. PCB-holdig olie må ikke blandes med andet affald. | OK |  |
| 1. Forskellige farlige affaldsarter og –fraktioner må ikke sammenblandes på virksomheden. | OK | Se dog vilkår 31 og 32 |
| 1. Visse typer flydende mineralolieholdige affaldsfraktioner og visse typer flydende kemikalieholdige affaldsfraktioner må dog gerne sammenblandes i hhv. lagertank 34 og 54, samt fra faststofcontainere i bygning 31 og 58 med rester fra rensepladsen, i de tilfælde, hvor virksomheden har entydigt kendskab til affaldets type og sammensætning. Sammenblandingen af faststof skal ske efter aftale med modtagevirksomheden. Endvidere må ensartet affald bulkes, som beskrevet i ansøgningsmaterialet. | OK |  |
| 1. Det skal sikres at der ved sammenblandingen af affald, jf. vilkår 31, ikke kan ske en reaktion, der er sundhedsskadelig eller kan forårsage brand- og eksplosionsfare. | OK | Sikres ved procedure for modtagelse og indvejning. Modtaget affald sammenlignes med fragtbrev. Ukendt affald kontrolleres fx ved pH-test. |
| 1. Emballager med farligt affald samt kasserede produkter, der er kategoriseret som farligt affald, skal håndteres, så risikoen for, at der sker udslip og spredning af farlige stoffer, er reduceret mest muligt. | OK |  |
| **3. Støj** |  |  |
| 1. Det korrigerede energiækvivalente A-vægtede lydtryksniveau, Lr, fra de godkendte aktiviteter, må på intet tidspunkt overstige 70 dB (A) i noget punkt uden for virksomhedens egen grund. | OK | Center for Miljøbeskyttelse har ikke modtaget klager over forholdet. |
| 1. Det korrigerede energiækvivalente A-vægtede lydtryksniveau, Lr, fra de godkendte aktiviteter må ved omkringliggende haveforeninger og ved etageboliger, ikke overstige:   Mandag – fredag kl.7-18 50 dB(A)  Mandag – fredag kl.18-22 45 dB(A)  Lørdag kl.7-14 50 dB(A)  Lørdag kl.14-22 45 dB(A)  Søn – og helligdage kl.7-22 45 dB(A)  Søn – og helligdage kl.22-07 40 dB(A)    Maksimalværdien for støjbidraget må om natten ikke overstige 55 dB(A). | OK |  |
| 1. Godkendelsesmyndigheden kan kræve, dog højst en gang årligt, at virksomheden lader et akkrediteret firma udføre ”Miljømålinger – ekstern støj” for at dokumentere, at vilkår 34 og 35 er overholdt. Den udarbejdede støjmålerapport indsendes til godkendelsesmyndigheden senest 2 måneder efter kontrolmålingen er udført. | - | Ikke relevant ved tilsynet. |
| **4. Luft** |  |  |
| 1. Virksomheden må ikke give anledning til lugt- eller støvgener uden for virksomhedens område, som efter tilsynsmyndighedens vurdering er væsentlige for omgivelserne. | OK | Center for Miljøbeskyttelse har ikke modtaget klager over forholdet. |
| 1. Eventuelt afkast fra mekanisk ventilation fra bygning eller specialcontainer, hvor der opbevares farligt affald, skal være opadrettet og føres mindst 1 meter over tagryg på det tag, hvor afkastet er placeret. | OK | Virksomheden påtænker at etablere procesudsugning i forbindelse med tømning af "Røde bokse" (hustandsindsamlet affald) af arbejdsmiljømæssige årsager. |
| **5. Spildevand** |  |  |
| 1. Overfladevand fra tag- og vejarealer på virksomhedens sydlige og nordlige område skal passere gennem sandfang og olieudskiller inden spildevandet ledes til det etablerede ledningsnet i henholdsvis T-Vej og U-Vej. | OK |  |
| 1. Overfladevand fra tag- og vejarealer på virksomhedens nordlige og sydlige område skal ved afledning til offentlig kloak overholde følgende emissionsgrænser:  |  |  |  | | --- | --- | --- | | **Parameter** | **Emissionsgrænse** | **Analysemetode** | | pH | 6,5-9*(1)* | Reflab M051 | | Suspenderet stof | 500 mg/l*(1)* | Reflab M041 | | Mineralsk olie | 20 mg/l*(1)* | ISO 9377-2 eller Reflab 5:2014 | | Bly | 100 µg/l *(1)* | Reflab M013 – opløst metal | | Cadmium | 3 µg/l *(1)* | Reflab M013 – totalt metal | | Chrom | 300 µg/l *(1)* | Reflab M013 – både opløst og totalt metal | | Kobber | 100 µg/l *(1)* | Reflab M013 – opløst metal | | Kobolt | 10 µg/l *(1)* | Reflab M013 – opløst metal | | Kviksølv | 3 µg/l *(1)* | Reflab M020 - totalt metal | | Arsen | 13 µg/l *(1)* | Reflab M013 – opløst metal | | Nikkel | 250 µg/l *(1)* | Reflab M013 – totalt metal | | Zink | 3 mg/l *(1)* | Reflab M013 – opløst metal | | 1. Grænseværdi i Miljøstyrelsens vejledning nr. 2, 2006 /3/. | | | | - | Kunne ikke kontrolleres ved tilsynet. |
| **6. Affald** |  |  |
| 1. Spild af farligt affald på befæstede og ubefæstede arealer skal opsamles straks. Hvis der opstår risiko for, at spild af farligt affald kan nå et afløb, skal de relevante afspærringsventiler straks lukkes. | OK | Mindre spild opsamles med vermiculite. Eventuelle større spild, kan opsamles med virksomhedens slamsuger. Afspærringsventiler kan aflukkes via SRO-system |
| 1. Spild af farligt affald i sumpe, brønde o. lign. opsamlingsbassiner samt i tankgårde opsamles dagligt ved arbejdstids ophør. Ved uheld hvor der f.eks. er gået hul på en emballage med flydende farligt affald, skal spildet opsamles hurtigst muligt. | OK |  |
| 1. Opsamlet spild af farligt affald inkl. eventuelt opsugningsmateriale, rester fra filtrering af farligt affald samt affald fra rengøring af emballager, containere, køretøjer, tanke eller andet udstyr til farligt affald skal håndteres som farligt affald. Der skal til enhver tid forefindes opsugningsmateriale på virksomheden. | OK |  |
| **7. Beskyttelse af jord, grundvand og overfladevand** |  |  |
| 1. Farligt affald skal opbevares under tag eller på anden måde beskyttet mod vejrlig. Dog kan opbevaring af farligt affald i transportcontainere, der bliver afhentet med indhold og tømt hos modtagevirksomheden, ske under tæt presenning. | OK |  |
| 1. Elektronikaffald skal opbevares i bure under tag eller under vejrbeskyttende overdække. | OK | Der er frasorteres ca. to bure med elektronikaffald fra de "Røde bokse" pr. uge. |
| 1. Permanente udendørs oplag og tanke skal være sikret mod påkørsel. | OK |  |
| 1. Stationære containere og transportcontainere til opbevaring eller transport af farligt affald skal være forsynet med tæt bund, som er bestandig for de affaldsfraktioner, der oplagres i dem. Containerne skal stå på et areal med tæt belægning og mulighed for opsamling af spild. Hvis containerne ikke er placeret på et areal med tæt belægning, jf. vilkår 51, skal de være indrettet med opsamlingskapacitet svarende til volumenet af den største beholder til flydende affald, der oplagres i containeren. | OK | Omhældecontainere er placeret på betondæk. |
| 1. Kemikalier skal opbevares i tætte, lukkede beholdere, der er placeret under tag eller på anden måde beskyttet mod vejrlig. Oplagspladsen skal have en tæt belægning og være indrettet således, at spild kan holdes inden for et afgrænset område og uden mulighed for afløb til jord, grundvand, overfladevand eller kloak. Området skal kunne rumme indholdet af den største beholder, der opbevares. | OK |  |
| 1. Overjordiske tanke til fyringsolie og motorbrændstoffer skal være sikret mod påkørsel. Påfyldningsstudse og aftapningshaner (aftapningsanordninger) for olieprodukter, herunder motorbrændstof, skal placeres inden for konturen af en tæt belægning med kontrolleret afledning af afløbsvandet. Alternativt skal eventuelt spild opsamles i en tæt spildbakke eller grube. Udendørs spildbakker eller gruber skal tømmes, således at regnvand i bunden maksimalt udgør 10 % af spildbakkens eller grubens volumen. | OK | Dieselolietank er placeret indendørs i værksted. |
| 1. Transport af farligt affald skal ske på arealer, der er befæstede. Overfladevand skal ledes til afløb med afspærringsventil. | OK |  |
| 1. Oplagring, omlastning, omemballering eller sortering af farligt affald skal ske på arealer med tæt belægning. Arealer og gulve skal være indrettet som afgrænsede områder med opkant og/eller hældning mod grube, brønd el.lign. tæt(te) opsamlingsbassin(er) uden afløb eller med afspærringsventil(er).   Arealer og gulve skal endvidere indrettes således:   * at spild af flydende farligt affald kan holdes inden for et afgrænset område, der skal kunne rumme indholdet af den største opbevaringsenhed til flydende affald i området * at overfladevand fra de ikke-overdækkede arealer kan opsamles forinden udledning. | OK |  |
| 1. Gruber og lignende særlige oplagsområder til bestemte fraktioner af uemballeret farligt affald skal være tætte. Gruber til affald, der indeholder vand eller andre væsker, skal have opsamling af spild. | OK | Indgår i vedligeholdelsesplan. |
| 1. Arealer, hvor der sker omlastning til og fra tankbiler, slamsugere og lignende skal, uanset vilkår 51, være indrettet som et afgrænset, tæt opsamlingsområde med hældning mod grube, brønd eller lignende opsamlingsbassin uden afløb eller med afspærringsventil og med en samlet opsamlingskapacitet på minimum 5 m3. | OK |  |
| 1. Alle tætte belægninger og befæstede arealer, gruber, brønde og lignende opsamlingsbassiner og lignende særlige oplagsområder samt tankgårde skal være i god vedligeholdelsesstand. Eventuelle utætheder skal udbedres straks efter, at de er konstateret. | OK | Belægninger tjekkes som minimum hver tredje måned. |
| 1. Udendørs tankgårde skal tømmes så tit, at der maksimalt henstår 5 cm regnvand i bunden. Når tankgårde tømmes for regnvand, må der ikke samtidig pumpes affald, fyringsolie eller motorbrændstof til og fra tanken(ene). | OK | Kunne ikke kontrolleres ved tilsynet. Der var ikke vand i tankgårdene. Tankgårde tømmes ved brug af slamsuger. |
| 1. Rengøringspladser for emballager, køretøjer mv., der har indeholdt farligt affald, skal være indrettet på en tæt belægning med opkant og anden nødvendig afskærmning, således at farligt affald, vaskevand, eventuelle rengøringsvæsker samt aerosoler mv. ikke spredes uden for rengøringspladsen. Rengøringspladsen skal være indrettet med hældning mod grube eller lignende tæt opsamlingsbassin. | OK |  |
| 1. I tilfælde af brand skal relevante afløbsventiler lukkes med henblik på opsamling af slukningsvand på virksomheden. Slukningsvand skal bortskaffes efter kommunens anvisninger. | OK | Nødstop er en del af SRO-system. |
| **8. Egenkontrol** |  |  |
| 1. Virksomheden skal foretage eftersyn og funktionsafprøvning af automatiske kontrol-, alarm- og sikringssystemer efter leverandørens anvisning, dog mindst en gang årligt. | OK | Afprøvning indgår i vedligeholdelsesplan. Vedligeholdelsesplanen blev fremvist digitalt ved tilsynet. |
| 1. Virksomheden skal løbende og mindst en gang i kvartalet, jf. vilkår 47 og 54, foretage visuel kontrol for utætheder og revnedannelser af:  * belægninger og fuger på alle tætte belægninger og befæstede arealer og gulve, * stationære containere og egne transportcontainere, * særlige oplagsområder og * tankgårde. | OK | Vedligeholdelsesplanen blev fremvist digitalt ved tilsynet. |
| 1. Gruber, brønde og lignende opsamlingsbassiner skal mindst 1 gang/år tømmes og visuelt kontrolleres for utætheder og revnedannelser. |  | Vedligeholdelsesplanen blev fremvist digitalt ved tilsynet.  Hver femte år kontrolleres gruber af en konsulent fra ekstern virksomhed. |
| 1. Virksomheden skal én gang årligt lade udtage en repræsentativ stikprøve fra prøvetagningsbrøndene etableret ved T-Vej og U-Vej. Stikprøven udtages fra en fritfaldende vandstråle. Anvendes en mekanisk anordning til frembringelse af frit faldende vandstråle, skal denne gennemløbes med vand i så lang tid, at prøven kan udtages repræsentativt. Stikprøven skal udtages første gang i efteråret 2018. | OK | Virksomheden er ved at indhente priser fra akkrediterede prøvetagningsfirmaer.  Center for Miljøbeskyttelse afventer analyserapport i løbet af efteråret 2018. |
| 1. Målinger og prøveudtagninger, nævnt i vilkår 61, skal udføres som en akkrediteret teknisk prøvning af et akkrediteret laboratorium.   Analyseresultater fremsendes til tilsynsmyndigheden ([spildevand@tmf.kk.dk](mailto:spildevand@tmf.kk.dk)) direkte fra det akkrediterede laboratorium senest 10 efter, at prøverne er udtaget. | OK | Virksomheden er ved at indhente priser fra akkrediterede prøvetagningsfirmaer. |
| 1. Prøvetagningerne af spildevandet må tidligst gennemføres 8 uger efter tømning af sandfang og olieudskiller. | OK | Sandfang og olieudskiller tømmes p.t. månedligt.  Virksomheden skal sørge for, at prøven udtages så tæt på tømningstidspunkt som muligt. |
| 1. Miljømyndigheden kan, dog højst en gang per år, forlange at virksomheden dokumenterer, at vilkår 40 om spildevand er overholdt. Prøvetagning og analyser skal foretages af et firma, der er akkrediteret hertil. | - | Ikke relevant ved tilsynet. |
| 1. Virksomheden skal hvert 5. år lade en autoriseret kloakmester udføre tæthedskontrol på samtlige olieudskillere på virksomhedens område. | OK | Indgår i vedligeholdelsesplan. |
| 1. Virksomheden skal mindst 1 gang i kvartalet foretage visuel kontrol af tankanlæg til farligt affald for lækager og vedligeholdelsestilstand, jf. vilkår 21. Øvrige faste rørsystemer og slanger til farligt affald skal kontrolleres visuelt for lækager og vedligeholdelsestilstand 1 gang om måneden, jf. vilkår 23. | OK | Der er daglig kontrol med tankanlæg.  Forholdet indgår i vedligeholdelsesplan. |
| 1. Tilsynsmyndigheden kan kræve, dog højst hvert tredje år, at virksomheden lader en uvildig sagkyndig foretage eftersyn af:  * tætte belægninger og befæstede arealer * gruber, brønde og lignende opsamlingsbassiner * stationære containere og egne transportcontainere * særlige oplagsområder * tankgårde. | - | Ikke relevant ved tilsynet. |
| 1. Virksomheden skal mindst hvert femte år lade foretage tæthedsprøvning af enkeltvæggede tanke med tilhørende rørsystemer med henblik på at dokumentere, at vilkår 21 er overholdt. Tæthedsprøvningen skal foretages af et uvildigt, sagkyndigt firma, og rapport over resultatet skal indsendes til tilsynsmyndigheden senest 1 måned efter prøvningen. | OK | Indgår i vedligeholdelsesplan. |
| **9. Driftsjournal og uheld** |  |  |
| 1. Der skal føres driftsjournal med angivelse af:    1. Løbende registrering af art, fraktion og mængde af modtaget farligt affald med angivelse af navn og adresse samt CVR- og P-nummer på de virksomheder, hvorfra affaldet er leveret.    2. Løbende registrering af art, fraktion og mængder af bortkørt affald med angivelse af navn og adresse samt CVR- og P-nummer på de virksomheder, hvortil affaldet er leveret.    3. Navn, adresse og så vidt muligt CVR- og P-nummer på affaldsproducenter, der afvises.    4. Dato for og resultatet af kontrol af automatiske kontrol-, alarm- og sikringssystemer, jf. vilkår 58.    5. Dato for og resultatet af den visuelle kontrol af tætte belægninger, befæstede arealer og gulve, opsamlingsbassiner, containere, tankgårde og særlige oplagsområder samt eventuelle foretagne forbedringer, jf. vilkår 59 og 60.    6. Dato for og resultatet af den visuelle kontrol af tankanlæg og øvrige faste rørsystemer samt eventuelle foretagne forbedringer, jf. vilkår 66.    7. Dato for og resultat af det uvildige eftersyn af tætte belægninger, befæstede arealer og gulve, opsamlingsbassiner, containere, tankgårde og særlige oplagsområder samt eventuelle foretagne forbedringer, jf. vilkår 67.    8. Den årlige indberetning til AffaldsDataSystemet.   Driftjournalen skal opbevares på virksomheden i mindst 5 år og skal være tilgængelig for tilsynsmyndigheden. | OK | Driftsjournaler og procedurer blev fremvist digitalt ved tilsynet.  a. til c. kontrolleres efter ordresystemet d. til g. kontrolleres efter vedligeholdelsessystemet h. Her samles alle data fra ovennævnte af en ekstern aktør og fremsendes til miljøstyrelsen én gang årligt. |
| 1. Ved større spild af olie eller kemikalier skal der gives alarm på telefon 112. Ved driftsuheld med risiko for forurening af jord, luft eller vand, skal Center for Miljøbeskyttelse underrettes på virk[miljoe@tmf.kk.dk](mailto:miljoe@tmf.kk.dk) eller tlf. 21 70 26 50. | - | Ikke relevant ved tilsynet. |
| **9. Bedst tilgængelige teknologi** |  |  |
| 1. Virksomheden skal kontinuerligt undersøge og vurdere de enkelte processer, procesgange og materialevalg med henblik på at anvende den bedste tilgængelige teknologi. | OK | Virksomheden har standardvilkår for affaldsbehandlingsanlæg, og er miljøcertificeret efter ISO 14001. Der er årligt ekstern audit af virksomhedens miljøcertificeringssystem. Endvidere har virksomheden to øvrige certifikater for hhv. kvalitetsstyring og arbejdsmiljø.  I august 2017 blev der offentliggjort nye BAT-konklusioner. Vi afventer BAT-tjeklister fra Miljøstyrelsen.  Se evt. i godkendelsesbekendtgørelsen, BEK nr. 1458 af 12/12/2017 om BAT regler.  Her er enkelt uddrag:  Kap 11, § 25. *Hvis godkendelsen vedrører en virksomhed, der er omfattet af et eller flere afsnit i bilaget til bekendtgørelse om standardvilkår i godkendelse af listevirksomhed, erstatter standardvilkårene de krav, der er en følge af BAT på betingelse af, at vilkårene ikke er lempeligere end BAT-konklusionen eller konklusionen i et BAT-referencedokument. Godkendelsesmyndigheden indsætter disse standardvilkår i godkendelsen.*  Kap. 15, § 42 Stk. 4. *Tilsynsmyndigheden tilrettelægger revurderingen efter § 40 på en sådan måde, at vilkårene, der fastlægges som resultat af revurderingen, kan overholdes senest fire år efter offentliggørelsen af BAT-konklusionen i EU-Tidende.* |
| Vilkår nr 39-40 vedrørende spildevand er fastsat i medfør af § 28, stk.3, miljøbeskyttelsesloven.  Vilkår nr. 58 til 68 er egenkontrolvilkår som kan revideres jf. 72, stk. 3 miljøbeskyttelsesloven. |  |  |

1. Bekendtgørelse om miljøtilsyn nr. 1476 af 12/12/2017 [↑](#footnote-ref-1)
2. I henhold til § 7 i Brugerbetalingsbekendtgørelsen nr. 1475 af 12/12/2017 [↑](#footnote-ref-2)
3. Bekendtgørelse om miljøtilsyn nr. 1476 af 12/12/2017 [↑](#footnote-ref-3)
4. Hvor der i vilkårene anvendes betegnelsen »befæstet areal« menes en fast belægning, der giver mulighed for opsamling af spild og kontrolleret afledning af nedbør. Hvor der i vilkårene anvendes betegnelsen »tæt belægning« menes en fast belægning, der i løbet af påvirkningstiden er uigennemtrængelig for de forurenende stoffer, der håndteres på arealet. [↑](#footnote-ref-4)
5. Ved »tankanlæg« forstås tanke med tilhørende rørsystemer og slanger. [↑](#footnote-ref-5)